ඊයේ දිනයේදී සුවය ලබා රෝහල්වලින් පිටව ගිය පුද්ගලයින් දසදෙනාද ඇතුළුව මේ වනවිට සුවය ලැබූ සමස්ත ආසාදිතයින් සංඛ්‍යාව 3,395ක්.පවතින තත්ත්වය හමුවේ කොරෝනා ආසාදිතයින් හඳුනා ගැනීම සඳහා සිදුකරන පී.සී.ආර්. පරීක්ෂණ පෞද්ගලික අංශයට යොමු කිරීම තුළින් වැරදි වාර්තා නිකුත් විය හැකි බව වෛද්‍ය රසායනාගාර විද්‍යාඥ වෘත්තීයවේදීන්ගේ විද්වත් ආයතනය පවසනවා.එහි සභාපති රවී කුමුදේශ් ප්‍රකාශ කළේ රජයේ රෝහල් හරහා අදාළ පී.සී.ආර්. පරීක්ෂණ සිදුකිරීමට සෞඛ්‍ය අමාත්‍යාංශය නිසි කළමනාකාරීත්වයක් සිදු නොකරන බවයි.මේ අතර, කොරෝනා වෛරසය සම්බන්ධයෙන් මහජනතාවට අවශ්‍ය වන සියලු තොරතුරු ලබාගැනීම සඳහා සෞඛ්‍ය ප්‍රවර්ධන කාර්යාංශය කෙටි දුරකතන අංකයක් හඳුන්වා දී තිබෙනවා.ඒ අනුව 1999 ක්ෂණික දුරකතන අංකය අමතා අදාළ තොරතුරු ලබාගත හැකි බවයි වැඩබලන සෞඛ්‍ය සේවා අධ්‍යක්ෂ ජනරාල් විශේෂඥ එස්.ශ්‍රීධරන් ප්‍රකාශ කළේ.